b'\n_START_ARTICLE_\nGnaw Their Tongues\n_START_SECTION_\nPovijest\n_START_PARAGRAPH_\nProjekt je 2004. godine, nakon niza godina glazbene aktivnosti, osnovao Maurice de Jong pod imenom Dimlit Hate Cellar. Ubrzo mijenja ime u Gnaw Their Tongues prema citatu iz Knjige Otkrivenja 16:10-11: "Peti izli svoju kupu na prijestolje zvijeri: njeno kraljevstvo bi time potopljeno u tminama. Ljudi grizo\xc5\xa1e jezik od boli; oni huli\xc5\xa1e Boga nebeskog zbog svojih patnji i svojih \xc4\x8direva, ali, ne pokaja\xc5\xa1e se od svojih djela." Prvi studijski album Spit at Me and Wreak Havoc on My Flesh samostalno je objavio 2006. godine. Od tada, po\xc4\x8deo je objavljivati EP-a svakih par mjeseci. Od 2010. i \xc5\xa1estog studijskog albuma L\'arriv\xc3\xa9e de la terne mort triomphante u glazbi koristi vi\xc5\xa1e orkestralnih elemenata. De Jong svoju glazbu opisuje kao "apstraktnu vizualnu ideju smtri: bijelu, tihu i sve\xc4\x8danu". Uz deset studijskih albuma, zasada posljednji Hymns for the Broken, Swollen and Silent iz 2016., objavio je mno\xc5\xa1tvo EP-a, te split albuma i kolaboracija sa drugim sastavima, kao \xc5\xa1to su Dragged Into Sunlight, Alkerdeel, Demonologist i dr.'